
testimonium,  sed,  quod  possum,  praebeo,  boni  igitur 
consulos  et  credas  me  semper  tibi  ob  innumera  benefi- 

cia  grato  animo  fore. — Vale. 

Let  not  the  hand  of  amity  be  nice, 

Nor  the  soft  tribute  of  the  heart  disdain  ; 

A  trifle  may  become  a  pledge  of  price, 

If  friendship  stamp  it  with  its  sacred  name. 

Sheridan. 

TENTAMEN  MEDICUM 

INAUGURALE, 


DE 

MALIGNIS  TESTIS  VITIIS. 


ADCTORE  JOANNE  COX. 


PRAEFANDA. 

V ahia  vitia,  quibus  Testis  corpus  obnoxi¬ 
um  est  et  rationes  singubs  medendi  expo¬ 
nere  haud  parum  difficilis  est  labor ;  neque 
ego  hanc  rem  sine  quadam  mora  ineo,  quip¬ 
pe  qui  non  modo  video  me  vix  posse  pro¬ 
positum  commode  praestare,  sed  etiam,  qui 
vereor  ne  propter  brevitatem,  qua  necesse 
est  ut  haec  mala  diversa  explicem,  opinioni¬ 
bus  meis  parum  intellectis,  in  crimen  et  re¬ 
prehensiones  incurram.  Huic  periculo  ta¬ 
men  me  objicere  non  recuso,  cupio  enim  de 
re  difficili,  et  quam  cognoscere  omnium  in- 

A 


2  DE  MALIGNIS  TESTIS  VITIIS. 

terest,  ad  lectores  referre,  ea  spe,  ut  multo¬ 
rum  animis  in  eam  intentis  et  eorum  opera 
in  ea  posita,  ad  eam  perfectionem  tandem 
perveniat,  quantam  per  ejus  naturam  attin¬ 
gere  liceat ;  quod  paucorum  studio  minime 
effici  potest. 

Quum  pleraque  mala,  de  quibus  dicturus 
sum,  curationem  manu  postulent,  optimum 
erit,  uti  opinor,  imprimis  de  Testis  et  ejus 
involucrorum  Anatomia  breviter  dicere. 
Commoda,  quibus  Chirurgus  utitur  a  par¬ 
tium,  quae  laborant,  notitia,  neminem  latere 
possunt :  nam  si  reputamus  integritatem  et 
morbum  alteram  alteri  stare  contra,  dubi¬ 
tare  nequimus  indagationem  conditionis  na¬ 
turalis  corporis,  in  qua  altera  ponitur,  rec¬ 
tam  esse  viam  ad  alterius  cognitionem  at¬ 
tingendam.  *  “  That  Anatomy,”  auctor  ce¬ 
leberrimus  ait,  “  is  the  very  basis  of  Surge- 
64  ry,  every  body  allows.  It  is  dissection 
44  alone  that  can  teach  us  where  we  may  cut 
the  living  body  with  freedom  and  dis- 


*  Lawrence. 

“  patch ;  where  we  may  venture  with  great 
cc  circumspection  and  delicacy ;  and  where 
“  we  mu  st  not,  upon  any  account,  attempt 
“  it.  This  informs  the  head,  gives  dexterity 
“  to  the  hand,  and  familiarizes  the  heart 
“  with  a  sort  of  necessary  inhumanity,  the 
“  use  of  cutting  instruments  upon  our  fel- 
“  low  creatures.” 

Supervacuum  autem  esset  commoda  fu¬ 
sius  persequi,  quae,  in  arte  salutifera,  Ana^ 
tomia  manu  culta  secum  affert.  Subjiciem 
dum  tamen  est  prius  quam  haec  praefanda 
ad  finem  perducam,  quod  quidem  ad  mora¬ 
lia  spectat,  hominis  fabricam,  originem,  len¬ 
tam  ejus  facultatum  evolutionem  quae  ra¬ 
tioni  inserviunt,  vinculum,  quo  illa  inter 
animum  et  corpus  concordia  conservatur, 
modos  quibus  illud  oleum  vitale  alitur,  et 
denique  deficientes  paulatim  corporis  ani¬ 
mique  vires,  illas  mutationes,  quae  tam  ma¬ 
nifeste  tamque  certo  eveniunt,  duram  illam 
necessitatem  quam  ut  cuncti  subeant  ne- 

cesse  est,  mentem  hominum  impulisse,  in- 

* 

eunti  etiam  studii  literarum  aetate,  ad  co- 

gitationes  perquam  profundas  atque  eam 
insigni  cum  voluptate  in  conjecturarum  am¬ 
bages  rapuisse.  Antiquorum  Mythologia, 
quantum  ad  hanc  rem  attinet,  pulcherrima 
profecto  est — sed  ubi  Hesiodi  opera  evol¬ 
vimus  et  notiones,  quae  in  mentem  Pla¬ 
tonis  et  Socratis  venerunt  et  opinionem 
clari  Tullii  reputamus  de  humanae  natu¬ 
rae  immortalitate,  quam  illi  a  corporis  com¬ 
paginis  fabrica  collegerunt,  ad  coelestia  co¬ 
gitationes  nostrae  ascendunt,  et  tandem  ad 
illam  magnam  rerum  causam  primam  quam 
tam  just&  depinxit  Horatius  : 

Qui  mare  et  terras,  variisque  mundum 

Temperat  horis : 

Quum  haec  praefatus  essem  de  necessi¬ 
tate  operam  in  anatomiae  studio  ponendi, 
siquis  velit  totam  corporis  animalis  curam 
suscipere,  deque  pulchritudine  earum  cogi¬ 
tationum,  quas  in  hominis  natura  immortali 
contemplanda  illa  suggerit,jamlectorum  at¬ 
tentionem  desidero  ad  rem  hujus  disputa¬ 
tionis  propositam,  ad  morbos  nempe,  qui 
ipsum  testem  infestant. 


\ 


DE  MALIGNIS  TESTIS  VITIIS. 


5 


DE  TESTIS  DE  CENSU, 

In  foetu  Testis  situs  in  ventre,  proxime 
sub  rene,  musculo  psoa  nititur,  et  parte  an¬ 
teriore  et  lateribus  peritonaeo  obtectus  est, 
quod  tunicam  ejus  propriam  sive  tunicam 
albugineam  contingens  postea  tunica  va¬ 
ginalis  Testis  fit.  Hoc  tempore  laxus  peri¬ 
tonaei  sacculus  contra  annulum  abdominis 
interiorem  reperitur,  et  chorda  quoque  a 
parte  Testis  inferiori  tendere  conspicitur 
pone  peritonaeum  per  inguinis  canalem  us¬ 
que  ad  imum  scrotum :  haec  Testis  guber¬ 
naculum  cognominatur  et  Testis  iter  desig¬ 
nat,  auctore  clarissimo  J.  Huntek,  ubi  pos¬ 
tea  descendat.  Arteria  spermatica  et  ve¬ 
na  breves  sunt  et  extrorsum  prope  in  plano 
Testem  petunt,  et  vas  quidem  deferens  ad 
eum  a  pelvi  ascendit.  Testis,  ubi  descen¬ 
dit,  ad  canalem  inguinis  appropinquat,  des¬ 
censu  pone  peritonaeum  facto :  per  hunc  in¬ 
guinis  canalem  transmittitur,  pone  peri- 


6 


DE  MALIGNIS  TESTIS  VITIIS. 


tonaei  sacculum  jam  explicatum  et  scrotum 
ingreditur.  Tum  hic  sacculus  in  longum 
super  eum  porrectus  tunicam  vaginalem  re¬ 
flexam  efficit.  Gubernaculum  interea  con¬ 
trahitur  et  tandem  ex  toto  evanescit.  Quum 
jam  ad  scrotum  pervenisset,  Testis  cum  aliis 
partibus  per  funiculum  spermaticum  com¬ 
municat,  qui,  non  secus  ac  Testis,  duobus 
peritonaei  stratis  obtecta  est,  quamvis  reve¬ 
ra  pone  utrumque  posita  est.  Vasorum  si¬ 
tus  nunc  insigniter  mutatus  est ;  namque 
arteria,  vena  et  vas  deferens  pariter  per  in¬ 
guinis  canalem  ad  Testem  descendunt.  Tota 
haec  mutatio  plerumque  ante  foetum  in  lu¬ 
cem  editum  perficitur :  non  desunt  tamen 
exempla,  ubi  aliter  res  evenit.  Sic  quidam 
celebrem  Anatomiae  Professorem  Londini 
consulebat  ob  tumorem  in  inguine,  qui  ab 
altero  chirurgo,  quasi  hernia,  curatus  erat. 
Ex  ea  autem  curatione,  quum  aegrotus  res 
potius  in  pejus  cedere  quam  restitui  sanita¬ 
tem  reperisset,  ad  amicum  meum  venit,  qui, 
explorato  scroto,  comperit  homini  unum 
tantum  Testem  ibi  esse,  dein  alterum  in 

inguinis  canali  manifeste  percepit,  qui  prop¬ 
ter  taxin  saepius  ante  adhibitam  in  inflam¬ 
mationem  abierat,  ita  ut  hernia  humoralis 
urgeret. 

Portiones  duae  peritonaei,  quae  funicu¬ 
lum  tamdiu  per  canalem  inguinis  transit,  et 
pene  usque  ad  Testis  corpus  obtegunt,  cito 
inter  se  junctae  sunt  et  iter  inter  cavum 
tunicae  vaginalis  et  peritonaei  obcaecant, 
post  aliquod  tempus  hae  duae  portiones  ita 
simul  junctae  plerumque  absorptae  sunt,  et 
hinc  in  adulto  homine  raro  ullum  peritonaei 
sive  tunicae  vaginalis  vestigium  in  funiculo 
conspicitur.  Siquando  haec  duo  strata  non 
coalescunt,  necesse  est  ut  iter  sit  per  cana¬ 
lem  inguinis  inter  tunicae  vaginalis  et  peri¬ 
tonaei  cavum.  Pes  ita  se  habet  in  hernia 
congenita,  qua  urgente,  intestinum  in  tu¬ 
nicae  vaginalis  cavum  descendit.  Aliquando 
peritonaei  processus,  qui  funiculum  obte¬ 
gunt,  a  parte  superiori  et  inferiori  inter  se 
committuntur,  sed  non  per  totum  canalis 
inguinis  cursum,  nec  ad  partem  scroti  supe¬ 
riorem  adhaerent ;  ex  qua  structura  humor 


8 


DE  MALIGNIS  TESTIS  VITIIS, 


aliquando  inter  eos  colligitur  et  hydrocele 
cystata  sive  hydrocele  funiculi  oritur. 


DE  TESTE  ET  EJUS  INVOLUCRIS . 


De  Scroto. — Nihil  aliud  scrotum  est  quam 
sacculus  ex  integumentis  corporis  commu¬ 
nibus  formatus,  qui  a  pube  procedit,  et  in¬ 
tegumentis  penis,  femorum  et  perinaei  con¬ 
tinuatus  est :  in  parte  media  scrotum  divi¬ 
sum  est,  ut  fertur,  linea  paulum  elevata  simul 
ad  anteriorem  simul  posteriorem  partem, 
quae  linea  nomen  Raphen  habet.  A  fraeno 
praeputii  initium  ducit,  per  partem  penis 
inferiorem  tendit,  et,  per  scrotum  et  peri- 
naeum,  anum  petit.  Sub  scroti  integumen¬ 
tis  aliquid  laxae  telae  cellulosae  est,  quae, 
quum  rubra  sit,  fibrarum  aspectum  ostendat, 
et  contractionis  vi  pollere  putetur,  pro  mus¬ 
culo  habita  est,  et  nomen  Darton  accepit : 
contra  Raphen  tela  cellulosa  condensata  sep¬ 
tum  discretum  efficit,  quo  scrotum  in  duas 
partes  aequales  diducitur.  In  hoc 

muli  haud  parvi  a  vasis  pudicis  orti  impen¬ 
si  sunt.  Scroto  arteria  pudica  externa  alia¬ 
que  vicina  vasa  sanguinem  suppeditant. 
Ad  partem  ejus  anteriorem,  a  nervis  lumbi, 
ramuli  adeunt,  ad  posteriorem,  a  sciatico 
nervo  et  cutaneo  posteriori  superiori,  ramu¬ 
li  exiguntur.  Ex  lymphaticis  pleraque  in 
glandulas  inguinis  desinunt,  sed  alia,  simul 
cum  Testis  lymphaticis,  ad  glandulas  lumbi 
tendunt.  Exsectis  scroti  integumentis, 
fascia  superior  continuata  in  conspectum  ve¬ 
nit  et,  sub  ea,  aliquae  musculi  cremasteris 
fibrae  videntur.  His  ferro  submotis,  pars 
exterior  tunicae  vaginalis  reflexae  oculis  fit 
obviam,  quae  aspera  et  cellulosa  laxe  cingit 
testem  ;  ea  persecta,  polita  ejus  pars  interior 
conspicitur,  et  tum  videre  licet  eandem 
membranam  ita  procedere,  ut  Testem  arcte 
circundet,  et  Testis  fieri  tunicam  vaginalem. 
Leves  harum  laminarum  superficies  invicem 
contra  disponuntur  et  tenui  sero  lubrican¬ 
tur.  Lamina  exteriore  tunicae  vaginalis 

V' 

persecta,  Testes  tandem  in  conspectum  dan¬ 
tur.  Hae  glandulae  oblique  in  scroto  posi- 

tae  sunt  ita  ut  fines  earum  superiores  ali¬ 
quanto  antrorsum  et  sursum,  fines  oppositi 
retrorsum  et  deorsum  spectent.  Sinister  Tes¬ 
tis,  quam  dexter, inferior  est.  Sectione  quoque 
quam  indicavi,  epididymis  in  aperto  ponitur  : 
ad  exteriorem  et  posteriorem  corporis  Testis 
partem  sita  est,  et  per  totam  ejus  longitudi¬ 
nem  tenet  et  orae  ejus  adaptatur  :  inter  eam 
tamen  et  Testis  corpus  fissura  relicta  est. 
Pars  epididymidis  superior  aliquando  supra 
Testem  eminet,  sese  expandit,  et  globus  ma¬ 
jor  fit.  Alia  plerumque  pars  ampliata  infra 

est,  quae  globus  minor  nominatur  ;  a  parte 

*2 

inferiore  in  vas  deferens  desinit.  Praeter  tu¬ 
nicam  vaginalem  Testi  est  tunica  propria, 
cui  nomen  tunica  albuginea  impositum  est : 
ea  firma  et  tendinosa  arctissime  tunicae  va¬ 
ginali  adhaeret,  ex  quo  hanc  esse  credere 
imperito  facile  est.  Epididymidis  integu¬ 
menta  eadem  ac  Testis  sunt. 

De  Testis  Stradura. — Testi  figura  ovata 
est,  quae  paullo  amplior  supra  quam  infra 
est,  et  pars  ejus  latissima  in  medio.  Tunicis 

exsectis,  conspicere  licet  Testem  ex  innu¬ 
meris  tubulis  exiguis  (tubulis  nempe  semi¬ 
niferis)  constare  ;  hi  stratis  disponuntur  in¬ 
ter  filamenta  .tendinosa,  quibus  septa  nomen 
est,  quae,  cum  a  parte  tunicae  albugineae 
posteriori  processerunt,  antrorsum  ad  par¬ 
tem  ejusdem  membranae  anteriorem,  via 
semicirculari,  tendunt.  Tubuli  in  plurimos 
orbes  inter  septa  volvuntur  et  dum  partem 
posteriorem  petunt,  vasa  recta  appellantur. 
Quum  ad  partem  posteriorem  contra  epidi¬ 
dymida  pervenissent  inter  se  libere  commu¬ 
nicant  et  quoddam  retis  genus  efficiunt, 
quod  rete  Testis  cognominatur :  e  reti  tubuli 
duodecim  sexdecimve  ad  globum  epididy¬ 
midis  majoreni  exiguntur,  quibus  nomen 
Vasa  Efferentia  est :  duo  quoque  plures- 
ve  ad  globum  minorem  adeunt.  In  epidi¬ 
dymide  tubuli  iterum  admodum  se  con vo¬ 
lutant  ;  tandem  autem  in  unum  coeunt, 
quo  vas  deferens  formetur.  Quanquam, 
corpore  Testis  patefacto,  tubuli  soli  plane 
conspiciuntur,  intelligendum  tamen  est  ra- 

malos  quoque  arteriarum,  venarum,  absor¬ 
bentium  vasorum  aliaque  partem  Testis  et 
epididymidis  efficere. 

De  Testis  Vasis . — Praecipuae  arteriae 
sunt  spermaticae :  hae  initium  ducunt  a 
parte  aortae  anteriore  inter  arteriam  re¬ 
nalem  et  mesentericam  inferiorem  et  in¬ 
ter  se  diductae  per  musculum  Psoan 
decurrunt,  et,  trajecto  uretere,  ad  an- 
nulum  abdominis  interiorem  perveniunt: 
dein,  per  inguinis  canales,  Testes  pe¬ 
tunt,  et  tortuosae  in  tunicam  albugineam 
impenduntur  et  in  ipsum  Testem  ramulos 
exigunt.  Praeter  arteriam  spermaticam  ra¬ 
mulus  ab  iliaca  interna  et  saepe  alter  ab 
epigastrica  vas  deferens  comitantur  et  si¬ 
mul  cum  praecipua  arteria  distribuuntur. 
Venae  his  respondent  et  a  tunica  albugi¬ 
nea  incipiunt.  Hae  venae  quam  arteriae 
ampliores  sunt  et  solae,  ex  venis  abdomi¬ 
nis,  valvulis  instructae  sunt.  Plexum  for¬ 
mant  qui  corpus  pampiniforme  appellatum 
utroque  arteriae  latere  tendit,  donec  eo 

pervenerit,  ut  contra  partem  renis  inferio¬ 
rem  sit,  dein  utroque  latere  truncus  effici¬ 
tur,  qui,  ad  dextram,  in  venam  cavam,  ad 
sinistram,  in  venam  ejus  lateris  emulgen¬ 
tem  desinit 

De  Nervis  Testis . — Nervi  Testis  e  plexu 
spermatico  externo  oriuntur.  Ille  a  renali 
plexu  et  aortico  nascitur ;  hic  a  nervo 
lumbi  secundo  ortum  trahit :  idem  mus¬ 
culum  psoan  perforat  dein  super  eum  mus¬ 
culum  ad  annulum  abdominis  interiorem. 
Alter  ramulus  a  parte  vasorum  femoris  ex¬ 
teriori,  infra  ligamentum  Poupartii,  inte- 
gumenta  partis  femoris  interioris  petit,  al¬ 
ter,  simul  cum  plexu  spermatico,  funicu¬ 
lum  ad  Testes  comitatur. 

?  •  l .  * :  ...  i* n  • .  j.v  ,  ..  </ :‘+  u*  _  ' 

De  Funiculi  Spermatici  Formatione . — F u- 
nicidus  spermaticus  ex  arteria  et  venis, 
plexu  nervorum  spermatico,  lymphaticis 
et  vase  deferenti  inter  se  tela  cellulosa 
commissis  conflatus  est,  et  ab  annulo  inte¬ 
riore  ad  Testis  corpus  pertinet.  In  decursu 

eum  obtegunt  integumenta  corporis  com¬ 
munia,  tendines  musculi  externi  obliqui, 
interni  obliqui  et  transversalis,  nec  non 
musculus  cremaster,  qui  ei  arcte  adhaeret. 
Ad  baec,  iisdem  peritonaei  processibus  ob¬ 
ducitur,  qui  tunicam  Testis  vaginalem  ef¬ 
fecerunt,  qui  tamen  liie  loci  aut  absorpti 
sunt  aut  usque  eo  cum  funiculo  conjuncti, 
ut  ejus  pars  esse  videantur. 

\  :,t[  U  «1  A.  K  -‘j‘£  ; ] 

De  Vasis  Deferentis  Cursu. — A  parte  fu¬ 
niculi  spermatici  posteriore  ad  annulum 
abdominis  exteriorem  vas  deferens  as¬ 
cendit.  Simul  cum  funiculo  quoque  per 
canalem  inguinis  trajicitur,  dein  eum  relin¬ 
quit,  musculum  psoan  transit  et  in  pelvin 
defertur.  Eo  descensu  tendit  inter  arteri¬ 
am  ejusdem  lateris  umbilicalem  et  item  in¬ 
ter  uretera  et  vesicam  dein  a  parte  vesicu¬ 
larum  seminalium  interiore  ad  urethram 
prostaticam,  ubi,  ductu  ei  cum  vesiculis  se¬ 
minalibus  communi  ad  latus  verumontani 
sive  capitis  Gallin aginis  tandem  finitur. 

DE  TESTIS  CARCINOMATE  MOLLI  SIVE 

TESTE  FUNGOIDEO  SEU  PULPOSO. 

Hoc  malum  non  nisi  intra  paucos 
hinc  annos  scienter  expositum  est,  quip¬ 
pe  quod  antea  pro  carcinomate  plerum¬ 
que  haberetur  ;  praesertim  a  Chirurgis 
Gallicis  ;  et  ille  Houx  quidem  adhuc 
contendit  haec  mala  ejusdem  naturae  es¬ 
se.  Fungum  Haematoden  celeberrimus 
Burns  Glasguae  primus  Medicis  bene  no¬ 
tum  fecit,  dein  auctores  Clar  :  Hey  Leed- 
ensis,  Feeer  Birminghamiae  et  J.  War- 
dxiop  quaedam  de  iisdem  in  lucem  ediderunt 
et  eorum  quisque  nomen  diversum  ei  im¬ 
posuit,  quod  quidem  minus  confert  ad  natu¬ 
ram  morbi  aperiendam  quam  ad  obscuram 
reddendam  :  Nihilosecius  tamen  horum  sin¬ 
guli  extra  omne  dubium  evicerunt  morbum 
proprie  discretum  esse  a  Carcinomate  et  ab 
omnibus  aliis  malis,  quae  in  Nosologiis  Sys- 

tematicis  exponuntur, non  modo  quantum  ad 
originem,  continuationem  et  indicia  ejus  sed 
structurae  mutationem  aliaque  quae,  secto 
cadavere,  conspiciuntur.  Ex  tristissimis  for¬ 
te  malis  est,  quibus  corpus  humanum  ob¬ 
noxium  est,  quia  nulla  medendi  via,  quacon- 
fidere  liceat,  cognita  est  praeter  ferro  cura¬ 
tionem,  quae  non  est  utilis,  nisi  eo  tempore, 
quo  difficilimum  est  aegrotanti  persuadere 
ut  eam  subeat.  Ubi  quidem  homo  castra¬ 
tus  est  primis  mali  temporibus,  raro  non  in 
aliqua  alia  corporis  parte  invadit. 

Experientia  enim  docuit  malum  in  toto 
corpore,  potius  quam  in  parte  tantummodo 
poni ;  et  hepar,  pulmonem,  renes,  cere¬ 
brum  aliasque  partes  simul  eodem  implicari 
posse.  Fungus  Haematodes  longe  frequen¬ 
tius  quam  scirrhus  infestat.  Incipit,  auctore 
clarissimo  Baronetto  AsTLEYCooPER,in  cor¬ 
pore  Testis,  ad  epididymida  celeriter  tendit, 
dein  per  funiculum  spermaticum  in  ven¬ 
trem  pervenit  et  tumorem  magnum  sub 
rene  efficit,  Ille  hoc  malum  eo  modo  to¬ 
tum  ejus  decursum  tredecim  hebdomadis 

perficere  vidit.  Juvenes  occupat  quavis  ae¬ 
tate  postquam  pubes  venit.  Et  profecto 
celeb.  Cline  idem  in  puero  quinque  annos 
nato  conspexit.  Inter  initia  nullus  dolor 
urget,  sed,  ubi  tumor  in  magnum  increvit, 
dolor  accedit :  Scrotum  immutatum  manet, 
nec  ulla  Testis  inaequalitas  aut  durities  de¬ 
tegitur  ;  procedente  autem  vitio,  haec  glan¬ 
dula  in  ingentem  molem  augetur,  sed  adhuc 
Testis  figuram  aliquatenus  ostendit.  Tum 
difficillimum  est  eum  ab  Epididymide  inter¬ 
noscere  ;  sensum  elasticum  quasi  panis  fer¬ 
menti  et  quodammodo  fluctuantis  humoris 
praebet.  Vasa  sanguine  turgent  sicut  in 
Teste  cystato,  a  quo  malo  non  nisi  totius 
corporis  affectione  discernendus  est,  Scrotum 
fusco-rubri  coloris  est,  in  ulcerationem  abit 
et  humorem  sanguineum  effundit,  qui  max¬ 
ime  foetet,  aliis  temporibus  sanguis  copiose 
profluit,  sed  nullus  exsurgit  funguS.  Celeb. 
Waedrop  dicit,  se  non  reperisse  inquiren¬ 
do  integumenta,  quae  Scrotum  efficiunt,  in 
ullo  exemplo  cessisse  et  fungum  e  Teste  vi¬ 
tioso  excrevisse.  Funiculus  spermaticus 

crassior  fit  et  glandulae  inguinis  tument,  ex 
quo  cutis,  quae  eas  obtegit,  inflammatur 
dein  ulceratur  ita  ut  portiones  glandularum 
demittantur,  et  cute  minus  tensa  facta,  ul¬ 
cus  sanescit,  caro  crescit  et  cicatrix  induci¬ 
tur  :  sed  serius  citiusve  idem  accidit  in  aliis 
glandulis  aut  ejusdem  aut  alterius  lateris  et, 
infirmitate  hinc  orta,  totum  corpus  se  male 
habet,  quod  testantur  pulsus  celeres  debiles¬ 
que,  sitis  importuna,  jactatio,  appetitus  de¬ 
fectio,  male  sanus  aspectus  huic  vitio  propri¬ 
us,  cutis  pallida  flavo-viridi  colore,  quae  sae¬ 
pe  sudore  viscido  tegitur,  assidua  et  moles¬ 
tissima  tussis,  spiritus  difficultas  et  ita,  incres¬ 
cente  morbo,  miser  tandem  extinguitur. 

Secto  corpore,  tumor  reperitur  ex  materia 
molli  effici,  quae  lactis  cremorem  refert,  qua¬ 
si  uncta  videtur  et  plerumque  subfusco  co¬ 
lore  est ;  aliquando  rubrior  est  et  septa  ha¬ 
bet,  quae  eum  in  cellulas  diducit,  in  quibus 
continetur  materia,  quae  lactis  cremorem 
cum  mixto  sanguine  refert :  aliae  partes  fir¬ 
mitatem  solitam  polyporum  aut  jecinoris 
aequant,  aliae  repertae  fuerunt  cartilagino- 

sae,  spiculis  osseis  in  cartilagine  inventis. 
Massa  vitiosa  in  aquam  demissa,  nonnullae 
ex  ejus  partibus  in  ea  facile  solvuntur,  relic¬ 
tis  sacculis  ex  membrana  factis,  in  quibus  ma¬ 
teria  mollis  contenta  erat.  In  plerisque  exem¬ 
plis  tunica  albuginea  et  vaginalis  arcte  ad¬ 
haerescunt,  in  aliis  manent  diductae,  parte, 
quae  intervenit,  lympha  coagulata  completa. 
Glandulae  absorbentes,  ubi  malo  implican¬ 
tur,  scrutanti  eandem  ostendunt  structuram, 
quae,  ut  jam  posui,  morbo  in  aliis  partibus 
primo  urgente,  conspicitur.  *  “  In  those 
“  cases,”  ait  celeb.  W audii op,  “  which  Ihave 
“  had  an  opportunity  of  dissecting,  I  liave 
“  never  been  able  to  detect  any  change  in 
“  the  structure  of  the  spermatic  cord ,  or  been 
“  able  satisfactorily  to  account  for  the  pecu- 
“  liar  fulness  which  I  have  observed  to  take 
"  place  in  it  during  life.”  Ex  iis  autem,  quae 
Clar.  Eques  Astley  Cooper  conspexit  in 
sectione  funiculi  spermatici  hominis  hoc 


*  Wabdrop  on  Fungus  Haematodes,  chap.  IV.  p.  1 33. 

morbo  interempti,  cujus  historia  in  illo 
opere,  “  Medical  Records  and  Researches” 
traditur,  haud  incredibile  videtur,  tumorem 
a  vasis  absorbentibus  vitio  affectis  oriri 
posse. 

Fieri  potest  ut  Fungus  Haematodes  cum 
Testis  hydatidis  et  scirrho  confundatur : 
ita  quoque  erratum  est,  ut  is  pro  hydrocele 
habitus  sit,  ex  quo  ferro  perforatus  est :  qua- 
tuor  exempla  hujusmodi  celeb.  Wardrop 
videbantur:  aliud  quoque  celeb.  Lawkence 
memoriae  tradidit  in  eo  opere,  cui  titulus 
est,  <c  Medico- Chirurgical  Transactions,  in 
tomo  iij.”  A  primo  horum  morborum 
non  nisi  totius  corporis  conditione  supra 
explicata  internosci  potest.  Inter  eum  et 
scirrhum  id  discrimen  est  quod  scirrhus 
ab  initio  durus,  firmus,  qui  comprimi  nequit, 
quodque  lentius  increscit,  et  ex  duobus  sub¬ 
stantiis  constat,  quarum  altera  indurata  et 
fibrosa  est,  altera  mollis  nec  organis  instruc¬ 
ta.  Materia  fibrosa  maxime  abundat  et 
ex  septis  constat,  quae  minus  coloratae 
sunt,  quam  materia  mollis,  quae  inter  ea 

ponitur.  Tempora  vitae,  quibus  haec  mala 
incidunt,  diversa  sunt,  alterum  enim  juvenes 
infestat,  alterum  aetatem  provectam  pre¬ 
mit.  Interdum  sed  non  semper  e  scirrho, 
ubi  exulceratur,  durus  exsurgit  fungus, 
qui  tandem  ulceratione  exeditur  :  praeterea 
ulcera  a  carcinomate  orta  haud  raro  ad  cica¬ 
tricem  spectant — Clarissimus  Eques  E. 
Home  quidem  cutem  tenuem  in  ora  ulceris 
a  carcinomate  orti  habet  pro  mali  nota,  quae 
minime  saepe  fallit.  Haec  mutatio  tamen 
fallax  est,  nam  serius  citius  ulceratio  iterum 
incipit,  nec  se  intermittens  procedit.  Con¬ 
tra  Fungus  Haematodes,  inter  initia,  tumor 
mollis,  resiliens,  quasi  circumscriptus,  et 
pressus  sensum  contenti  humoris  impertit. 
Id,  quod  tumor  continet,  adeo  non  durum 
est,  ut  plerumque  structuram  mollem  pul¬ 
pae  similem  et  medullarem  habeat,  et  facile 
cum  aqua  miscetur  et,  infusis  acidis,  durescit. 
Ubi  in  ulcerationem  abit,  tumor  non  de¬ 
crescit,  sicut  in  scirrho,  sed  eo  magis  usque 
augetur.  Ubi  carcinoma  partes  corporis 
exteriores  occupat,  viscera  raro  in  malum 

simul  trahuntur;  sed  in  plerisque  fungi 
haematodis  exemplis,  variae  ejusdem  cor¬ 
poris  partes  eo  malo  laborant:  ultimum 
malum,  quod  opus  est  ut  a  Fungo  Haema- 
tode  Testis  distinguamus.  Hydrocele  est, 
quod  difficillimum  nec  tamen  minus  saepe 
necessarium.  Primo  aspectu  aliquis  cense¬ 
at  licere  scire  malum  non  Hydrocelen  esse, 
si  tumor  non  pellucidus  est.  Sed  quum 
humor,  qui  intra  tunicam  vaginalem  coa¬ 
cervetur  saepe  nigrescit  aut  etiam  sanguis 
sit,  et  quum  haec  tunica  frequenter  haud 
parum  crassior  facta  sit,  minime  judicare  fas 
est  morbum  non  Hydrocelen  esse,  quia  tu¬ 
mor  non  pellucidus  sit.  In  Hydrocele  hu¬ 
mor  colligi  incipit  ad  imum  scrotum,  et  Tes¬ 
tis  plerumque  percipi  potest  ad  partem  pos¬ 
teriorem,  usque  dum  tumor  in  magnum 
crevit,  tumor  quoque  abdomen  versus  plane 
circumscriptus  apparet :  contra  in  Fungo 
Haematode  malum  in  Testis  corpore  ini¬ 
tium  facit,  quod  paulatim  usque  increscit, 
dein  funiculus  spermaticus,  tum,  malo  per 
eum  serpente,  inguinis  glandulae  impii- 

cantur,  quae  in  ingentem  molem  augentur. 
Neque  tumoris  pondus  non  aliquid  confert 
ad  hunc  morbum  notandum,  quod  profecto 
a  Hydroceles  ejusdem  molis  pondere  haud 
parum  distat. 

Jam  de  natura  hujus  mali  tristis  abunde, 
sicut  opinor,  dixi,  ut  ejus  descriptio  satis 
ampla  videatur.  De  curatione  haud  mul¬ 
tum  proferre  possum ;  nullum  enim  reme¬ 
dium  notum  est,  quod  quidquam,  ut  sista¬ 
tur  malum,  confert,  et  nihil  est  quare  creda¬ 
mus  unquam  fore  ut  aliquid  levaminis,  mul¬ 
to  minus  ut  sanitas  sponte  afferatur. 

Volo  quoque  lectores  monere  nullam  spem 
sanitatis  subesse  nisi  in  eo  ut  cito  ad  ferrum 
confugiatur.  Nam  si  ea  curatio  dilata  fue¬ 
rit,  donec  malum  funiculum  spermaticum 
occupaverit,  desperandum  esse  censeo.  Quod 
si  incidit,  et  inguinis  glandulae  item  affici¬ 
untur,  Chirurgus,  qui  minus  tentat,  melius 
facit — aeger  enim  procul  dubio  ad  mortem 
festinat. 

DE  TESTIS  SCIRRHO. 

Hoc  malum  sicut  multa  alia  vitia,  ubi 
hae  glandulae  indurescunt  et  mole  augentur 
simul  ab  antiquioribus,  simul  a  recentioribus 
sub  nomine  sarcocele  recensitum  est,  idque 
sive  malum  fuerit  tumor  simplex,  vetustus, 
et  lentus,  quem  nulla  indicia  specificae,  quod 
dicunt,  aut  malignae  actionis  comitatur, 
sive  strumosus  fuerit  sive,  quod  adhuc  ma¬ 
gis  diversum  est,  magisque  periculosum, 
malum  fungoidei  generis  fuerit.  Nihil  c  <u- 
rnodi  posse  oriri  ab  usu  hujus  vocabuli  Sar- 
coceles  parum  definito  sed  omne  utile  in¬ 
ter  morbos  discrimen  ita  tolli,  facile  in  aper¬ 
to  est.  Ubi  de  erroris  et  fallaciae  causis  lo¬ 
quimur,  quae  ab  ambiguo  verborum  usu 
oritur,  indicandum  est  quod  Gullifer  com¬ 
mode  dixit,  nos  non  cogitare  posse  nisi  per 
verba,  et  primum  gradum  ad  rationalem 
scientiam  consequendam  esse  ut  verbis  de¬ 
finitis  utamur  in  notionibus,  quae  in  men¬ 
tem  veniant,  exponendis. 

Non  ignoro  celeb.  Pott  aiiosqne  plures 
censere  omne  sarcocelis  genus  ad  id  tendere 
ut  in  scirrhum  et  verum  carcinoma  sese  ver¬ 
tat,  ideoque  has  conditiones  non  nisi  alia 
ejusdem  morbi  tempora  esse.  Inter  viros 
peritissimos  quidem  eosque  qui  animum  di¬ 
ligentissime  ad  hanc  rem  intenderunt,  con¬ 
stat  sarcocelem  lentam,  qualis  incidere  vulgo 
solet,  sive  simplicem  Testis  tumorem  carno¬ 
sum  posse  in  morbum  malignum,  quod  scir¬ 
rhum  vel  carcinoma  appellunt*  abire.  At¬ 
tamen  minime  patet  fieri  posse  ut  omne  ma¬ 
lum,  quod  sub  nomine  sarcocele  comprehen¬ 
datur,  scirrhi  aut  carcinomatis  naturam  in¬ 
dicat.  Sat  est  autem  dixisse  tumorem  Tes¬ 
tis  fungoideum  ab  initio  usque  ad  finem 
eandem  habere  indolem  nec  ulla  mutatione 
cujuscunque  sit,  in  scirrhum  aut  carcinoma 
converti  posse.  Neque  tumores  hujus  or¬ 
gani  strumosi  unquam  ita  mutantur  ut  eos 
pro  scirrho  aut  carcinomate  recte  habere  li¬ 
ceat.  Nolo  in  hocce  tentamine  controversi- 

'  T  _  T  •  c*  r  .  ,  . 

am  movere  utrum  carcinoma  malum  haere- 
ditarium  an  locale  sit,  utrum  malignius  in 

aliis  locis,  mitius  in  aliis  :  et  animus  pariter 
et  tempus  deest  ut  recenseam  diversas  cu¬ 
randi  rationes,  quae  alii  aliis  temporibus  ad 
submovendum  bunc  morbum  protulerunt. 
Nihil  aliud  cogito  quam  ut  exponam  indi¬ 
cia  notasque  quae  sese  ostendunt,  quoties 
carcinoma  Testi  insederit.  Profitendum  au¬ 
tem  est  me  opinioni  clar.  Pott  et  celeberrimi 
Chirurgi  hodierni  accedere,  quum  putent 
vix  fieri  posse  ut  vir,  qui  infelix  hoc  malo 
laboret,  ad  sanitatem  ullo  modo  perdu¬ 
catur,  nisi  pars  vitiosa  ferro  abscindatur, 
et  eum  per  tantum  spatium,  quantum  cura¬ 
tio  manu  differtur,  partem  gerere,  quae  non 
modo  inutilis,  sed  onerosa  est,  et  quae  in 
dies  cedat  in  pejus,  ita  ut  ferrum  tandem 
nihil  proficiat.  Quod  jam  dictum  est,  sen¬ 
tentia  nuperi  egregii  viri  Doctoris  Alex- 
ANDitr  Monro  confirmat,*  qui  censebat  car¬ 
cinoma  rarissime  resolvi ;  quum  autem  vi- 


*  Edinburgh  Medical  Essays,  Vol.  V.  Art.  32.  p. 

disset  duo  exempla  hujusmodi  mali  sanata 
esse  aut  certe  quae  ille  ejus  naturae  esse  cre¬ 
debat,  noluit  omnino  negare  fieri  posse  ut 
integritas  sine  ferro  redderetur.  Exponam 
autem,  quantum  in  me  est,  ea  signa,  quibus 
scire  liceat,  quando  verisimile  sit  curationem 
manu  profuturam  esse,  quando  ea  non  ten- 

tanda  sit,  quia  non  modo  profectu  vacabit 

* 

sed  miseri  interitum  maturabit.  Scirrhus,qui 
in  carcinoma  degenerat,  rarum  est  malum. 
Dicitur  afferri  plagis  contusionibus  aliis¬ 
que  similibus,  sed  in  multis  exemplis  nulla 
evidens  causa  est,  quae  partem  ipsam  affecit. 
In  viris  a  quinquagesimo  ad  septuagesimo 
aetatis  annum  incidit ;  rarrissime  citius  in¬ 
festat,  siquando  tamen  juvenem  invaserit, 
longe  celerius,  ut  fertur,  procedit,  quam  in 
viris  aetate  provectis.  Corporis  natura, 
etiamsi  haec  res  non  satis  intelligitur,  mag¬ 
nam  efficit  varietatem,  cursus  mali  quoque 
dicitur  plurimum  accelerari,  loco  ubi  degit 
aeger,  vitae  ratione,  diaeta,  alienis  impositis 
et  animi  motibus  qui  dolorem  moveant: 

hinc  recens  auctor  *  scripsit  virum,  cujus 
tilia  admodum  dilecta  casu  interempta  erat, 
iptra  paucos  dies  tumoribus  carcinoma  ha¬ 
bentibus  per  totum  corpus  affectum  esse,  ex 
quibus  miserabiliter  cruciatus  periit.  Hic 
morbus  in  Testis  corpore  incipit,  ex  quo 
durities  quasi  marmoris  oritur,  tarde  per 
glandulam  serpens  epididymida  occupat, pri¬ 
mo  ad  partem  anteriorem,  et,  aliquot  heb¬ 
domadis  aut  mensibus  elapsis,  funiculus  im¬ 
plicatur,  tuberculis  scirrhosis  ibi  ortis,  dein 
glandulae  inguinis  proxime  sub  arteriis 
emulgentibus  ;  aliquando  tamen  in  morbum 
prius  trahuntur,  quam  funiculus  :  hoc  mali 
tempore  partes  extremae  plerumque  tu¬ 
ment,  non  oedemate  afficiuntur,  sed  effu¬ 
sione  quae  magnam  efficit  duritiem.  Do¬ 
lor,  qui  prius  levis  fuerat,  acutus  fit  et  lan¬ 
cinat  et  in  dorsum  surgit,  ex  quo  positum 
est  notam  carcinomati  propriam  esse  non  do- 


*  Alibert  Nosologie  Naturelle,  &c.  p.  557.,  fol.  Pa¬ 
ris,  1817. 

lorem  acutum  movere,  nisi  ad  certam  con¬ 
ditionem  processit,  non  secus  atque  eidem 

/ 

peculiare  esse  quasdam  fabricas  corporis  oc¬ 
cupare.  Scrotum  corrugatum  fit,  subfla- 
vum,  plumbeum  colorem  ostendit,  aridum 
et  squamosum  est,  venae,  quae  vicinae  sunt, 
varice  afficiuntur,  et  scroti  partes  nonnullae 
in  inflammationem,  dein  in  ulcerationem 
abeunt  et  tenuis  effunditur  sanies,  quae  ir¬ 
ritat  :  ardoris  sensus  per  totam  partem  ul¬ 
ceratam  est,  qui  ex  omnibus  indiciis  maxime 
cruciat :  de  hoc  malo  Clarissimus  Pott  ita 
scriptum  reliquit. *  *  44  Sometimes  the  fury 
44  of  the  disease  brooks  no  restraint ;  but, 
44  making  its  way  through  all  the  membranes 
44  which  envelop  the  testicle,  it  either  pro- 
“  duces  a  large,  foul,  stinking,  phagedenic 
44  ulcer  with  hard  and  unequal  edges,  or  it 
44  thrusts  forth  a  painful  gleeting  fungus, 
44  subject  to  frequent  hemorrhage.”  44  *  This 


*  Pott’s  Chirurgica!  Works,  Vol.  II.  p.  390.  edit, 
by  Earle,  1808. 

*  Abernetui^s  Surgical  Observations,  p.  72. 

“  diseased  fungus  occasionally  even  cicatri- 
“  zes.  But  thougli  the  actions  of  the  dis- 
“  ease  are  thus  mitigated,  thougli  they  may 
44  be  for  some  time  indolent  and  stationary, 
44  they  never  cease,  nor  does  the  part  ever 
44  become  healthy.”  Cunctae  partes,  quae 
in  vehementem  hujus  morbi  actionem  tra¬ 
huntur,  communiter  vitae  organa  perdunt 
et  cito  omnia  earum  vestigia  omnino  pere¬ 
unt.  Vasa  sanguifera  prae  caeteris  partibus 
vehementius  edaci  carcinomatis  naturae  re¬ 
pugnant  ;  arteriae  enim  ultimae  plerumque 
hoc  malo  delentur.  Celebres  Boyle  et  Cay- 
ol  testantur  se  vidisse  haec  vasa  denudata 
et  a  partibus,  quibus  committi  solent,  sejunc¬ 
ta  in  medio  hujusmodi  ulcere  per  longum 
spatium  ita  perstare,  inter  quod  tempus  ce¬ 
terae  partes  haud  parva  celeritate  periebant. 
Sanguinis  vero  profluvia,  quae  haud  raro  in 
ultimis  hujusmodi  mali  oriuntur  docent,  ut 
opinor,  vasa  sanguifera  non  prorsus  hujus 
vitii  immunitatem  habere.  Antequam  mor¬ 
bus  hucusque  processit,  concoctio  ciborum 
male  perficitur,  miser  cibos  fastidit,  et  mini- 

mum,  quod  sumit,  evomit.  Contra  tamen 
nonnullis  appetitus  vorax  ad  ultimum  ma¬ 
net.  Nutrimenti  defectu  admodum  homo 
marcet,  vultus  "pallet  et  luridus  est  et  ad 
anasarcam  proclivitas  sese  ostendit ;  quidam 
tamen  auctores  sunt  id  non  evenire  nisi  car¬ 
cinoma  organum  infestet,  quale  membrana 
serosa  obtegitur.  Spiritus  laborat,  et  tussis 
vexat,  quae,  ut  quidam  ferunt,  a  glandulis 
intra  Thoracem  sitis  vitio  affectis,  movetur  : 

i 

Clarissimus  Abernethy  eas  nunquam  adeo 
vitiosas  conspexit,  ut  hunc  effectum  praesta¬ 
re  possent :  quondam  credebat  harum  viti¬ 
um  potuisse  ad  eundem  conferre,  quum  ner¬ 
vos  thoracem  intrantes  premerent :  recen¬ 
tius  tamen  haud  dubitat  quin  spiritus  diffi¬ 
cultas  a  vitio  jecoris  oriatur,  quod  raro  non 
incidit  in  ultimis  carcinomatis  temporibus. 

Secretiones  plurimum  perturbantur,  quod 
alvus  perpetuo  fusa  indicat :  et  mutationes 
evidentes,  quas  secretiones  bilis  et  urinae 
subeunt,  somni  defectus  simul  universam 
infirmitatem  afferunt,  quibus  febris  hectica 
adjicitur,  quae  simulae  venit  nova  mala  ex- 


33E  MALIGNIS  TESTIS  TITIIS. 


ag 


citat,  ita  ut  morbus  passibus  magis  longis  ad 
mortiferam  ejus  finem  properat.  Mentis  fa¬ 
cultates  manent  immutatae,  sed  aliquando 
miser  tristis  ipsius  conditionis  inscius  evadit. 
Nulla  ratio,  quam  medendi  scientia  suggere¬ 
re  potest,  nunc  valet  aut  partem  laboran¬ 
tem  aut  aegri  vitam  conservare.  *  44  Hence, 
ait  Clar.  Cooper,  44  tliat  surgeon  acts 
44  with  prudence,  wbo  recommends  an  early 
44  extirpation  of  eveiy  testis  that  is  incu- 
44  rably  diseased,  and  entirely  deprived 
44  of  its  original  organization.”  Rerum, 
44  sub  quibus  curatio  manu  aut  expedit 
aut  non,  duo  sunt  genera,  quae  spec¬ 
tant  aut  ad  habitum  aegri  generalem  et  ma¬ 
la  vitiaque  quorundam  ex  visceribus,  aut  ad 
Testis  et  funiculi  spermatici  conditionem.  Si 
vultus  luridus  pallet,  iis  quibus  non  solet, 
si  appetitus  deficit,  si  macies  est,  si  febris 
hectica  urget,  si  dolor  importunus  dorsum 
et  ventrem  exercet,  si  corporis  constitutio 


*  Cooper’s  First  Lines  of  tlie  Practice  of  Surgeiy, 

Vol.  II.  p.  129. 

intemperantia  et  pravitate  vitae  ante  laesa 
fuit,  quam  hic  morbus  accedit,  si  jecur  in¬ 
duratum  est  cum  tumoribus  ei  aut  spleni, 
renibus  aut  mesenterio  vicinis  et  membro¬ 
rum  aqua  interentem,  viri  parum  apti  sunt, 
qui  castrationem  ferro  subeant  :  denique 
quoties  indicia  sunt,  quae  fidem  faciant 
quodvis  ex  praecipuis  visceribus  vitiis  labo¬ 
rare,  hujus  curationis  exitus  incertus  erit. 
Ubi  haec  nulla  urgent  animum  ad  Testem 
et  funiculum  spermaticum  intendere  opor¬ 
tet.  Vix  fieri  potest  ut  ulla  Testis  solius 
conditio  curationem  ferro  vetet.  Funicu¬ 
lum  maxime  animadvertendum  est:  si  is 
sanus  est,  adhibendum  est  ferrum,  quae¬ 
cunque  sit  Testis  conditio.  Quoties  vasa 
spermatica  non  solum  turgent  et  aucta  sunt 
sed  dura  nodosa  et  quae  comprimi  neque¬ 
ant,  quoties  membrana,  quae  ea  obducit,  na¬ 
turalem  ejus  levem,  mollem,  cellularem  fa¬ 
bricam  perdidit,  et  in  eam  conditionem  per¬ 
venit  et  ita  adhaerescit,  ut  non  modo  auge¬ 
atur  mole  sed  inaequalis,  nodosa  et  tactu 
dolens  facta  sit,  et  haec  conditio  totum  fu- 

niculum  ab  annulo  exteriori  abdominis  ad 
Testem  pervadit,  curatio  manu  non  modo 
aliena  sed  perniciosa  esset.  Ubi  post  mor¬ 
tem  aut  partem  ferro  submotam,  tumor  ex 
carcinomate  ortus  secatur,  pars  media  dura 
et  compacta  reperitur  nec  cartilaginis  cras¬ 
situdini  absimilis ;  ex  hoc  nucleo  clavi  an¬ 
gusti  ligamen tosi  ad  exteriorem  partem, 
non  secus  ac  radii  a  centro,  tendunt.  Parte 
accuratius  explorata,  lineae  transversae  mi¬ 
nus  coloratae  in  conspectum  dantur,  quae 
quasi  rete  efficiunt,  in  maculis  cujus  alia 
substantia  posita  est,  quae  minus  ad  oram 
exteriorem  compacta  est.  Quoties  tumor 
longius  processit,  pars  media  non  distincta 
est,  ora  externa  magis  finitur,  a  vicina  glan¬ 
dula  discreta  est,  et  ligamentosi  clavi  valde 
in  aperto  sunt  varie  dispositi,  sed  non  eum 
cursum  habent,  ut  repeti  possint :  cavum 
exiguum  inaequale  in  centro  formari  repe- 
rietur  in  quo  humor  sanguineus  contine¬ 
tur:  foraminis  orae  ulceratae,  serratae,  et 
spongiosae  sunt  ultra  quas  clavi  ligamen¬ 
tosi,  radios  referentes,  videntur,  qui  dima- 

nant  versus  circumeuntem  lineam,  ubi  ma¬ 
teria  magis  firma  est,  et  ex  portionibus  dis¬ 
tinctis  constat,  quarum  singulae  centrum 
habent,  circulis  concentricis  ex  clavis  liga- 
mentosis  conformatis  circundatum. 

Hae  sunt  res,  quae,  ut  mihi  videtur,  prae¬ 
cipue  carcinoma  insigniunt.  Quod  dixi 
breve  est  et  vereor  ne  imperfectum  habea¬ 
tur  quoniam  multa  eo  praetermisi,  quod  non 
mihi  in  animo  erat  quicquam  de  carcino¬ 
mate  proponere  quod  non  ad  Testem  spec¬ 
taret. 


DE  TESTIS  HYDATIDIBUS . 

Hic  morbus,  de  quo  acturus  sum,  cellu¬ 
losa  species  est,  ubi  mucus,  sive  humor  con¬ 
tinetur.  Viri  inter  aetatis  annum  decimum 
octavum  et  trigesimum,  et,  quod  ad  cetera 
attinet,  sanos,  vexat,  et  in  parte  tantummo¬ 
do  poni  videtur.  Incipit  in  epididymide 
ad  partem  plerumque  superiorem,  et  inde 
paulatim  ad  funiculum  spermaticum  ten- 

dit,  sed  eum  non  afficit ;  dein  morbus  ad 
Testem  serpit,  qui  tumet  et  sensum  fluc¬ 
tuantis  humoris  imperfectum  imprimit, 
postea  augendus.  Dolor  non  est  nisi  quan¬ 
do  partes  ejus  mole  distenduntur.  Venae 
funiculi  spermatici  varice  tandem  afficiun¬ 
tur,  et  scroti  vasa  augentur  quamvis  id  non 
inflammatur ;  neque  a  parte  exteriore  aut 
rubrum  est  aut  rubescit.  Hoc  malum  non 
malignum  aut  periculosum  est  et  nunquam 
ad  inguen  aut  in  ventrem  procedit.  Tan¬ 
tummodo  necesse  est  ut  Testis  submoveatur, 
ob  molem,  quam  attigit.  Teste  et  epididy¬ 
mide  persectis  videre  licet  ea  constare  ex 
innumeris  cystis,  quae  a  magnitudine  pisi 
ad  nucem  moschatam  variant  :  continent 
nihil  nisi  mucum  gelatinosum  et  viscidum  : 
sed  siquando  morbus  diutius  processit,  pus 
imperfectum,  et  aliquando  subflavus  humor 
pellucidus  reperitur :  cellulae  vasculis  re¬ 
fertae  sunt  ;  hinc  post  curationem  manu 
sanguinis  profusio  frequens  oritur.  Sensus 
fluctuantis  humoris  et  multa  alia  indicia 
parum  jure  fidem  facere  possunt,  hydroce- 

len  urgere  :  sed  notae  quibus  haec  mala  in¬ 
ternoscuntur,  talia  sunt.  In  Teste  hyda¬ 
tidoso  fluctuantis  humoris  sensus  non  per 
totum  percipitur  tumorem,  sed  uni  parti 
continetur :  praeterea  Testis  hoc  morbo  af¬ 
fectus  cedit,  sicut  panis  fermentum,  ana- 
sarcae  haud  absimilis :  magis  ponderosus 
quoque  est  et  fabrica  solidior :  plura  vasa 
in  funiculo  et  scroto  conspiciuntur  et  hoc 
non  ita  facile  per  tunicam  vaginalem  mo- . 
vetur  :  figura  Testis  plerumque,  non  ta¬ 
men  perpetuo,  servatur,  et,  tumore  presso, 
sensus  Testis  compressi  percipitur :  Epid¬ 
idymis  fere  distinguendus  est,  quum  foveo¬ 
la,  sicut  sanis  partibus,  eam  inter  et  Testem 
existit ;  admota  candela  pellucidus  esse  non 
ostenditur.  Nihilominus  vero  commodum, 
ut  nihil  restet  dubii,  lanceola  partem  inci¬ 
dere  antequam  ad  curationem  manu  confu¬ 
giendum  est,  et  si  nullus  humor  effertur, 
morbi  natura  plane  patebit.  Nulla  curatio 
per  medicamenta,  auctore  Equite  Astley 
Coopee,  quidquam  proficit :  submota  parte 
affecta,  in  nullo  alio  loco  rediturus  est 
morbus. 

DE  CASTRATIONE. 


Abradatur  pubes ;  incidatur  cutis  ab  an- 
nulo  abdominis  exteriori  ad  imum  scrotum;  si 
id  factum  est,  cautum  est  ne  humor  coacerve** 
tur,  ex  cpio  multum  morae  postea  curationi 
crearetur  :  si  incisio  non  prius  lanceola  facta 
est,  caute  tunicam  vaginalem  persecato  ut 
scias  si  quid  humoris  ibi  continetur :  dein 
funiculum  spermaticum  denuda  ad  annulum 
exteriorem,  et,  si  is  induratus  fuerit,  seca  ad 
pollicem  altius  in  canali  inguinis :  quo  per¬ 
acto  trajice  acu  cum  ligatura  per  funiculum, 
cura  adhibita  ut  vas  deferens  excludatur, 
quod  facile  ad  partem  funiculi  posteriorem 
propria  duritie  agnoscendum  est,  dein  per- 
secetur  funiculus,  ministro  jusso  partem 
ejus  superiorem  sursum  annulum  versus 
trahere ;  hoc  modo  omnis  sanguinis  pro¬ 
fusio  compescitur.  Testis  facile  sejungi¬ 
tur,  sed  cavendum  est  ne  scroti  septum  lae¬ 
datur  aciem  ferri  ad  tumorem  inclinando. 

Ut  tres  arteriae  ligentur  perpetuo  necesse 
est,  spermatica,  nempe,  arteria  vasis  deferen¬ 
tis,  et  epigastricae  arteriae  ramus  :  aliquan¬ 
do  etiam  scroti  vasa  eousque  aucta  sunt,  ut 
ea  item  liganda  sint.  Teste  submoto  orae 
plagae  caute  committendae  sunt  aut  em¬ 
plastro  adhaesivo  aut  suturis  ;  has  antepo¬ 
suerim,  quia,  quum  scrotum  contractionis 
potestatem  habet,  emplastrum  adhaesivum 
admovere  difficilimum  est.  Si  suturae  ad¬ 
hibentur  duae  tresve  plerumque  sat  erunt, 
altera  supra,  altera  infra.  Expediet  plagae 
superimponere  linteolum  quovis  unguento 
digestivo  illitum ;  partes  quoque  melius  in 
contactu  manebunt,  si  pulvinaria  utroque 
plagae  latere  ponuntur,  et  totum  fascia  li- 
terae  T  figuram  habente  sustentatur.  Tes¬ 
tis  interdum  usque  adeo  mole  auctus  est  ut 
plures  libras  pondere  aequet :  si  res  ita  se 
habet,  patet  necesse  fore  partem  scroti  elip- 
ticam  excidere,  quae  pro  magnitudine  to¬ 
tius  tumoris  major  minorve  erit.  Siquando 
post  curationem  manu  vehemens  oriatur 
inflammatio  venae  sectio,  hirudines,  pur- 

gantia,  tartras  antimonii,  qui  nauseam  mo¬ 
veat,  lotio  Saturnina  aliaeque  regiminis 
antiphlogisticae  partes  conveniunt.  Et  gra¬ 
ves  generis  nervosi  affectus,  dolor  magnus 
plagae,  abdominis  spasmi,  jactatio  et  simi¬ 
lia  opium  adhibendum  et  cataplasmata 
emollientia  parti  imponenda  postulant.  Te¬ 
tanus,  urinae  retentio,  convulsiones,  vomi¬ 
tus  importunus,  abdominis  tensio  et  tumor, 
peritonitis,  abscessus  altius  in  funiculi  regi¬ 
one  orti,  delirium,  epilepsiae  accessiones  in¬ 
sanabiles  aliaque  hujusmodi  saepius  antiqui¬ 
oribus  chirurgis  acciderent  post  castratio¬ 
nem,  quia  illis  mos  erat  totum  funiculum 
una  ligatura  includere.  Fieri  tamen  potest 
ut  haec  eveniant  post  curationem  manu,  uti 
apud  hodiernos  chirurgos  peractam:  quae 
si  incidant,  medendi  rationem,  quae  conve¬ 
niat  ineundum  est. 

Quum  jam  ea,  quae  de  Testis  morbis  dic¬ 
turus  eram  ad  finem  aliquomodo  perduxi, 
confitendum  est,  mihi  haud  parum  solicitu- 
dinis  fuisse  in  proposito  opere  peragendo, 
neque  enim  affirmare  possum  laborem  ip - 

sum  voluptati  fuisse  :  et,  eo  quidem  comple¬ 
to,  adhuc  dubium  est,  an  haec  disputatio  iis 
placeat,  qui  eam  perlegere  dignentur :  ha-\ 
beo  profecto  plus  Stoici  animi  quam  ut  id 
exspectem  ;  bene  quoque  memini  eximiam 
Ciceronis  sententiam  in  officiis  suis,  quae 
tam  pulchre  depingit  humanae  mentis  vani¬ 
tatem  et  pro  se  ipso  ejus  gratiam.  “  Fit 
66  enim  nescio,  quomodo  ut  magis  in  aliis 
“  cernamus  quam  in  nobismet  ipsis,  si  quid 
“  delinquitur.”  Bene  quoque  comperi  quan¬ 
tum  inter  se  distent  dogmaticus  contempla¬ 
tor  et  empiricus  rationalis.  Nemo  quam  ve¬ 
rum  illud  sit  nescit  “  facile  omnes  cum  va- 
“  lemus  recta  consilia  aegrotis  damus.” 

Sententiam  meam  exposui,  et  ea,  aliqua 
parte,  quae  mihi  vere  utilissima  videbantur 
ex  scriptis  optimorum  auctorum  et  chirur¬ 
gorum  maxime  peritorum  collegi :  et  nunc 
sat  sit  poetae  verbis  uti 

“  Whoever  tliinks  a  faultless  piece  to  see, 

Thinks  what  ne’er  was,  nor  is,  nor  e’er  shall  be.’’ 

Xon  amplius  demisso  ero  animo  sed  spem 
inibo  carpendi  cupiditatem  iis,  quae  ratio 
suadet,  temperatum  iri,  et  sensus  animi  mol¬ 
liores,  qui  illud  docent, 

u  To  err  is  human,  to  forgive  divine.” 

acrimoniam  alicujus  severioris  judicis  esse 
lenituros. 


